[{"text_idx": "#000005", "text": "Y prif ymchwilydd yw\u2019r fyfyrwraig PhD, Kirstie Goggin sy\u2019n canolbwyntio\u2019n bennaf ar ddatblygu technolegau cemegol a moleciwlaidd newydd gan ddefnyddio dull o\u2019r enw Sbectrostgopeg Symudedd I\u0308onau (IMS) i ddadansoddi olew llysiau yn gyflym. Mae dros hanner yr eitemau sy\u2019n cael eu stocio mewn archfarchnadoedd yn y DU yn cynnwys yr olewon hyn, ond nawr mae\u2019n ymddangos efallai nad ydynt bob amser yn bur."}, {"text_idx": "#000007", "text": "Mae Kirstie hefyd yn gweithio ar ganfod difwynwyr mewn olew llysiau, gan gynnwys olew palmwydd. Y bwriad yma yw gwella dilysrwydd mewn cadwyni cyflenwi, gan warchod iechyd defnyddwyr a\u2019u hyder yn y bwydydd y maent yn eu prynu. Er enghraifft, ddechrau 2018, fe wnaeth gwyddonwyr llywodraeth y Swistir ganfod bod lliw carsinogenig o\u2019r enw Sudan IV wedi cael ei ychwanegu\u2019n fwriadol at olew palmwydd rhad a di-liw wedi\u2019i buro er mwyn gallu ei werthu fel \u2018olew palmwydd coch\u2019 drud sy\u2019n llawn fitaminau."}, {"text_idx": "#000009", "text": "Dywedodd Denis Murphy, cyfarwyddwr y prosiect: \u201cMae bwyd yn rhan mor bwysig o\u2019n bywydau bob dydd, a\u2019n diwylliant hefyd, felly mae angen i ni fynd ati o ddifrif wneud popeth y gallwn ei wneud i ddiogelu ei burdeb, ei ansawdd a\u2019i effaith ar yr amgylchedd. Er bod llawer o fwydydd yn cael eu masnachu ledled y byd a chanddynt gadwyni cyflenwi eithriadol o gymhleth, rydyn ni\u2019n hyderus y gallwn leihau neu ddiddymu twyll a difwyno drwy ddefnyddio dulliau gwyddonol, gan sicrhau budd i bawb yn y pen draw.\u201d"}]